Di snat-agi n tmucuha ad-naf d akken tagnit n taggara-nsent d snat maci d yiwet imi yal yiwet d acu n tegnit i d as-tefka.Ɣer massa B. J, tekfa tmacahut-nni ɛeqlen watmaten d anta id weltma-tsen dɣa nɣan taklit-nni uɣalen ɣer uxxam-nsen ula d tifrat-agi tella ɣer tmacahut n massa L. F maca mbeεd mi nɣan watmaten-nni taklit-nni ur uɣalen ara ɣer uxxamnsen akken daɣen ur tekfi ara tmacahut dagi. Tkemel llan yineḍruyen niḍen. Ilul-d uferdis n urway niḍen neɣ ugur niḍen daya-agi i yeǧǧan tamacahut ad tesɛu tagnit n taggara neɣ tifrat niḍen, d aneqlab n watmaten ɣer yitbiren mbeεd mi ččan leḥcic i d-yemɣin deg umkan n yiɣiɣden n tteryel.